Прыклад таму — лёс грамадзяніна Рэспублікі Казахстан П., якому, акрамя адміністрацыйнага пакарання ў выглядзе саліднага штрафу і пазбаўлення вадзіцельскага пасведчання, прадугледжанага Кодэксам аб адміністрацыйных правапарушэннях, давялося даваць тлумачэнні сваіх паводзін і работнікам аддзялення па грамадзянстве і міграцыі РАУС. У выніку яму прадпісана на працягу месяца пакінуць Рэспубліку Беларусь з забаронай уезду на працягу сямі месяцаў і ануляванне дазволу на пастаяннае пражыванне ў нашай краіне. Падобны лёс напаткаў і грамадзяніна С., які меў дазвол на часовае пражыванне ў Беларусі на тэрыторыі Смаргонскага раёна. Пасля таго, як ён у стане алкагольнага ап’янення быў затрыманы супрацоўнікамі ДАІ Мядзельскага РАУС, Смаргонскім аддзелам унутраных спраў па месцы часовага пражывання замежніка аформлена высылка з Рэспублікі Беларусь у добраахвотным парадку з забаронай уезду ў нашу краіну тэрмінам на адзін год. Адпаведна ануляваны дазвол на часовае пражыванне ў Беларусі.